armvectores/hy_wikipedia_2023 huggingface dataset:
Լեոնիդ Կրիվիցկի

Լեոնիդ Գերշովիչ Կրիվիցկի (ռուս.՝ Леонид Гершович Кривицкий, ապրիլի 1, 1932(1932-04-01), Կրոպիվնիցկի, Օդեսայի մարզ, Ուկրաինական ԽՍՀ, ԽՍՀՄ - ապրիլի 16, 2015(2015-04-16), Սանկտ Պետերբուրգ, Ռուսաստան), ռուս խորհրդային գեղանկարիչ և մանկավարժ, ՌԽՖՍՀ վաստակավոր նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության անդամ)։


== Կենսագրություն ==
Լեոնիդ Կրիվիցկին ծնվել է 1932 թվականի ապրիլի 1-ին Զինովիևսկում։ Հայրենական մեծ պատերազմից առաջ ընտանիքը տեղափոխվել է Լենինգրադ։ Սովորել է Լենինգրադի գեղարվեստամանկավարժական (Տավրիչեսկի) ուսումնարանում (1949-1953), Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (1953-1959)։ Ավարտել է ինստիտուտը Ի. Ա. Սերեբրյանիի արվեստանոցում՝ գեղանկարչության նկարչի որակավորման շնորհմամբ։ Դիպլոմային աշխատանքը եղել է «Առաջին բանֆակ» նկարը։
1959-1962 թվականներին սովորել է ինստիտուտի ասպիրանտուրայում։ Մասնակցել է ցուցահանդեսների 1960 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ ՌԽՖՍՀ նկարիչների միության Լենինգրադի բաժնի անդամ է 1960 թվականից։ Ստեղծել է դիմանկարներ, ժանրային և պատմական կոմպոզիցիաներ, բնանկարներ։ Լեոնիդ Կրիվիցկու ստեղծած նկարներից են՝ «Առաջին բանֆակ» (1959), «Էտուզիաստներ։ Առաջին հնգամյակների կոմերիտականները» (ռուս.՝ «Энтузиасты. Комсомольцы первых пятилеток»), «Զինվորի ճանապարհը» (ռուս.՝ «Дорога солдата») (երկուսն էլ 1961), «Լենին», «Հեղափոխության բանաստեղծը», «Стачки» (բոլորը 1964), «Տղաներին տանում են գնացքները» (ռուս.՝ «Парней увозят поезда») (1965), «Թշնամին դարպասների մոտ է» (ռուս.՝ «Враг у ворот», 1967), «Սովժողկոմի նախագահ Վ. Ի. Ուլյանով (Լենին)» (1969), «Բժիշկ Ա. Պ. Լերներ», «Ուսանողուհի» (երկուսն էլ 1971), «Արվեստաբան Մ. Գ. Էտկինդի դիմանկարը», «Նկարիչ Ա. Ա. Ֆրիդմանի դիմանկարը», «Страны Советов дипломат. Наркоминдел Г. В. Чичерин»  (բոլորը՝ 1972), «Կոմիսարի մահը», «Ս. Մ. Կիրով», «Լուսավորության ժողկոմ Ա. Վ. Լունաչարսկի» (բոլորը 1975), «Լենինգրադ։ Ռադիո։ Օլգա Բերգոլց»  (1976), «Լենինգրադի մոտ ճակատում (Ի. Ա. Սերեբրյանի)» (ռուս.՝ «На фронте под Ленинградом (И. А. Серебряный)») (1980) և այլն։
1970 թվականին Լեոնիդ Կրիվիցկին արժանացել է ՌԽՖՍՀ վաստակավոր նկարչի պատվավոր կոչման։ Քառորդ դար նկարիչը մանկավարժական աշխատանք է կատարել Լենինգրադի Ա. Ի. Գերցենի անվան պետական մանկավարժական ինստիտուտի (այժմ՝ Ա. Ի. Գերցենի անվան ռուսական պետական մանկավարժական համալսարան) գեղարվեստա-գրաֆիկական ֆակուլտետում (այժմ՝ կերպարվեստի ֆակուլտետ)։
Լեոնիդ Կրիվիցկու ստեղծագործությունները գտնվում են Ռուսական պետական թանգարանում, Պետական Տրետյակովյան պատկերասրահում, Ռուսաստանի, Ուկրաինայի, Գերմանիայի, ԱՄՆ-ի, Ֆրանսիայի թանգարաններում և մասնավոր հավաքածուներում։


== Ծանոթագրություններ ==


== Աղբյուրներ ==
Ամերիկյան թանգարանների դաշինք

Ամերիկյան թանգարանների դաշինք (անգլ.՝ American Alliance of Museums, ավելի վաղ կոչվել է American Association of Museums, կրճ. ԱԹԴ), ԱՄՆ-ի ոչ առևտրային կազմակերպություն, որը միավորում է երկրի թանգարանները և օգնում է մշակել միասնական ստանդարտներ, նպաստում է գիտելիքների փոխանակմանը, ինչպես նաև որոշումներ է կայացնում թանգարանային համայնքի համար հետաքրքրություն ներկայացնող հարցերի շուրջ։ Դաշինքը ձգտում է ապահովել, որ թանգարանները մնան ամերիկյան համայնքի կենսական մասը, մարդկանց միացնելով մարդկային փորձի, անցյալի, ներկայի և ապագայի մեծագույն ձեռքբերումներով։
2014 թվականի Թանգարանների ամերիկյան դաշինքի կոնֆերանսում թանգարանային և գրադարանային սպասարկման ինստիտուտը հայտնել է, որ ԱՄՆ-ում առնվազն 5000 թանգարան է եղել։


== Պատմություն և գործունեություն ==
1905 թվականի դեկտեմբերի 21-ին Վաշինգտոնի Ազգային թանգարանում տեղի ունեցավ ոչ պաշտոնական հանդիպում Ամերիկայի թանգարանների ասոցիացիայի ստեղծման նպատակահարմարության քննարկման նպատակով»։ 1906 թվականին ասոցիացիան ստեղծվել է։
Ասոցիացիայի կենտրոնակայանը հիմնադրվել է Վաշինգտոնում 1923 թվականին և գտնվում էր Սմիթսոնյան ինստիտուտի շենքում։
1961 թվականին ասոցիացիան հրատարակել է Թանգարանների տեղեկատու, որտեղ ներառվել է 4600 հաստատություն։ 1964 թվականին թանգարանները ներառվել են National Arts and Cultural Development Act օրենքում, իսկ 1966 թվականին ընդունվել է National Museum Act օրենքը։
1969 թվականին ընդունվել Է ԱՄՆ թանգարանների հավատարմագրման ծրագիրը։ 1976 թվականին ընդունվել է ասոցիացիայի նոր կանոնադրությունը։
2012 թվականին կազմակերպության անվանումը փոխվել է դառնալով՝ «Թանգարանների ամերիկյան դաշինք»։
Ներկայումս դաշինքի տնօրենը (նախագահը) Լաուրա Լ. Լոթն է (Laura L. Lot), տնօրենների խորհրդի նախագահը՝ Կիպեն դե Ալբա Չուն (Kippen de Alba Chu):
Թանգարանների դաշինքն անցկացնում է ամենամյա կոնֆերանսներ, որոնցից վերջինը տեղի է ունեցել 2019 թվականին։


== Ծանոթագրություններ ==


== Արտաքին հղումներ ==
Официальный сайт
The American Alliance of Museums
The Conflict Around Diversity at the American Alliance of Museums
Գեորգի Էրիսթավի

Գեորգի Դավիթի Էրիսթավի (վրաց.՝ გიორგი ერისთავი, 1811, Օձիսի - 1864, Օձիսի), վրացի գրող և դրամատուրգ, ռեժիսոր, դերասան, հասարակական գործիչ, թարգմանիչ։


== Կենսագրություն ==
Գեորգի Էրիսթավին ծնվել է 1811 թվականին Օձիսի գյուղում, որ գտնվում է Դուշեթ քաղաքից ոչ հեռու։ Սերում է Քարթլիի իշխանական տոհմից։ Սովորել է Թիֆլիսում՝ «ազնվականական ուսումնարանում», ապա Մոսկվայում՝ գիշերօթիկ դպրոցում։
Ռազմական նահանգապետ բարոն Գրիգորի Ռոզենի մոտ եղել է հատուկ հանձնարարությունների չինովնիկ։ Մասնակցել է արքունի դավադրությանը, ինչի պատճառով Վրաստանից աքսորվել է Լիտվա։ Կարողացել է հայրենիք վերադառնալ միայն 1839 թվականին։ Աքսորի տարիներին ուսումնասիրել է լեհական, արևմտաեվրոպական ու ռուսական գրականությունները։
Գրական գործունեությունն սկսել է 1832 թվականին։ Գեորգի Էրիսթավիի գրական ստեղծագործությունների հիմնական թեման դարձել է վաշխառուներին, առևտրականներին, ինչպես նաև պետական պաշտոնյաների կաշառակերությունն ու քմահաճությունները ծաղրելը։

Գեորգի Էրիսթավին գրել է «Բաժանում» (առաջին անգամ բեմադրվել է 1850 թվականին), «Հայց» (գրվել է 1840 թվականին, բեմադրվել է 1850 թվականին), «Ժլատը» (1851), «Անտեսանելի դարձնող գլխարկ» (1852), «Աթաբեգ Կվարկվարե» (1853), «Ցնորվածը» (1862), «Հին ժամանակների պատկերներ» (1863)։ Գեորգի Էրիսթավին վրացական ռեալիստական պրոֆեսիոնալ թատրոնի հիմնադիրն է։ Էրիսթավին է Շոթա Ռուսթավելու Ընձենավորը պոեմի բեմադրության հեղինակը։ Վրացերեն է թարգմանել Ալեքսանդր Գրիբոյեդովի «Խելքից պատուհաս» ստեղծագործությունը, ինչպես նաև արձակ լեհերեն է թարգմանել «Ընձենավորը»։
1852-1853 թվականներին խմբագրել է վրացական «Ցիսկարի» ամսագիրը։
Էրիսթավին նաև տաղանդավոր դերասան էր։ Նա է ավանդույթ դարձրել բեմական խոսքում վրացերենի քարթալինյան բարբառի օգտագործումը։
Գեորգի Էրիսթավին է բացահայտել Զուրաբ Անտոնովի ինքնակա տաղանդը։
Գեորգի Էրիսթավին մահացել է 1864 թվականի սեպտեմբերի 9-ին (21-ին) հայրենի Օձիսի գյուղում։


== Հիշատակ ==
Գեորգի Էրիսթավիի անվամբ է կոչվում թատրոն Գորի քաղաքում,
Գեորգի Էրիսթավիի պիեսները բազմիցս բեմադրվել են Վրաստանի տարբեր թատրոններում. Քոթե Մարջանիշվիլին բեմադրել է «Բաժանում» պիեսը 1923 թվականին, Ակակի Վասաձեն բեմադրել է «Հայց» կատակերգությունը 1942 թվականին Շոթա Ռուսթավելու անվան պետական ակադեմիական թատրոնում։


== Ծանոթագրություններ ==


== Գրականություն ==
Бухникашвили Г., Театр Георгия Эристави, Тбилиси, 1948 год.
Хаханов А. С.,. Эристов, Георгий Давидович // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.
Գաբրիել Բոննո դը Մաբլի

Գաբրիել Բոննո դը Մաբլի (ֆր.՝ Gabriel Bonnot de Mably, մարտի 14, 1709(1709-03-14), Գրենոբլ - ապրիլի 2, 1785(1785-04-02), Փարիզ), ֆրանսիացի ուտոպիստ փիլիսոփա, պատմաբան։
Էտիեն Բոննո դը Կոնդիլյակի եղբայրը։
Սովորել է ճիզվիտական կոլեջում և սեմինարիայում, այնուհետև հրաժարվել է հոգևոր ծառայությունից, 1742 թվականից զբաղվել դիվանագիտական, 1746 թվականից՝ գիտական գործունեությամբ։ Մաբլիի հայացքների հիմքում ընկած էին հասարակական դաշինքի և բնական իրավունքի տեսությունները։ Նա գանում է, որ մարդկանց թշնամությունը ոչ թե բնական վիճակի, այլ հետագայում առաջացած մասնավոր սեփականության և անհավասարության հետևանք է (այսպիսով նա հակադրվել է Թ. Հոբսին և ֆիզիոկրաաներին)։ Ըստ Մաբլիի, մարդկանց սոցիալական միասնության ձգտման հիմքը հավասարության ձգտումն է («սոցիալական սերը»)։ Բանականությունը չի կարող իշխել մարդկանց զգացումներին (այդ «կատաղի հրեշին»), և նրանք չեն կարող վերադառնալ բնական վիճակի։ Հետևաբար, կոմունիստական իդեալի հաստատումը անհնար է, և նա քարոզում էր ճըգնավորական կոմունիզմ՝ գույքային անհավասարության նվազեցում, պահանջմունքների սահմանափակում, ճոխությունների կանխում։ Մաբլի գտնում էր, որ ժողովուրդը գերագույն իշխանության կրողն է, որ նա հեղափոխության իրավունք ունի, հատկապես, եթե այն ուղղված է բռնության դեմ։ Սակայն հեղափոխությունը, ըստ Մաբլի, միայն մասնակի, սահմանափակ լուծման միջոց է։ Չնայած աշխարհայացքային սահմանափակությանը, Մաբլի գաղափարները մեծ լիցք են հաղորդել Ֆրանսիական հեղափոխության ձախ ուժերին։


== Ծանոթագրություններ ==
Մոխրաբլուր

Մոխրաբլուր, Քյուլթափա, Քյուլթեփե, հնավայր, բլուր, բնակատեղի Հայաստանի Արմավիրի մարզում։ Բարձրություն 852 մ։
Վաղ բրոնզեդարյան արհեստական բլուր-բնակատեղի, Վաղարշապատից 4 կմ հարավ, Քասաղ գետի հին հունի ձախ ափին։ Տարածքը՝ մոտ 3,5 հա։ Բազմաշերտ հուշարձան է։ Մշակութային շերտի առավելագույն հաստությունը շուրջ 10 մ է։ Բացահայտվել են մեկը մյուսի վրա հիմնված 12 բնակավայրերի ավերակներ։ Մոխրաբլուրի հիմնական, ստորին, ավելի քան 8 մ խորությամբ շերտը ամփոփում է 9 բնակատեղի, հնագույնը՝ մ․թ․ա․ IV հազարամյակի 2-րդ կես, իսկ վերինը՝ լքվել մ․թ․ա․ III հազարամյակի կեսին։ Մոխրաբլուրում բնակությունը վերահաստատվել է վաղ երկաթի դարում (մ․թ․ա․ II հազարամյակի վերջ, I-ի սկիզբ), նորից դադարել և կյանքի կոչվել միայն հելլենիստական դարաշրջանում։ Հնագույն բնակատեղին բաղկացած է եղել կլոր հատակագծով, հում աղյուսից կառուցված ոչ մեծ կացարաններից։ Մ․թ․ա․ III հազարամյակի 1-ին կեսին այն կառուցապատվել է հաստ պատեր ունեցող խոշոր շինություններով և դրսից պարսպապատվել։ Կենտրոնական հրապարակում կառուցվել է տաճարը, կենտրոնում՝ 4,5 մ բարձրությամբ, գագաթի մասում զոհասեղան ունեցող աշտարակով։ Տաճարը մոնումենտալ ճարտարապետության՝ նախկին ԽՍՀՄ տարածքում մինչև օրս հայտնի հնագույն կոթողն է։ Ոռոգելի երկրագործությունը եղել է Մոխրաբլուրի բնակչության հիմնական զբաղմունքը։ Բնակիչները Քասաղ գետի հունը հատել են երկար պատվարով՝ ստեղծելով հիդրոտեխնիկական բարդ կառույց։ Արհեստների զարգացումը սերտորեն կապված է եղել բրոնզի մշակման հետ։ Մ․թ․ա․ III հազարամյակի 1-ին կեսով թվագրվող շերտերից հայտնաբերվել են հնոց-ձուլարան, հալոցներ, զենքեր ձուլելու քարե կաղապարներ, բրոնզե իրեր, կավանոթների հազարավոր նմուշներ։ Դրանցից շատերը զարդարվել են բարդ հորինվածքներով։ Պաշտամունքի զանազան իրերը (զոհարաններ, օջախներ, մոգական արձանիկներ և այլն), կերպարվեստի այլ առարկաներն ու տաճարի ճարտարապետությունը պատկերացում են տալիս բնակիչների հոգևոր կյանքի, պաշտամունքների վերաբերյալ։ Պաշտվել են ցուլը, օջախը, ջուրը, երկինքը, քարը, արագիլը և այլն։ Մ․ թ․ ա․ III հազարամյակի 2-րդ քառորդում Մոխրաբլուրի երկրագործական դրացիական համայնքն էր՝ բաղկացած հիմնականում մեծ ընտանիք գերդաստաններից։ Մոխրաբլուրում 1970 թ.-ից պարբերաբար պեղումներ է կատարում Երևանի համալսարանի արշավախումբը։


== Ծանոթագրություններ ==
Բոյսանո

Բոյսանո(իտալերեն՝ Boissano), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը 2326 մարդ է (2008 թվականի տվյալներով)։ Բնակչության խտությունը՝ 268 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 17054, հեռախոսային կոդ՝ 0182։
Բոյսանոն սահմանակից է Բարդինետո, Բորգետո Սանտո Սպիրիտո, Լոանո, Պիետրա Լիգուրե և Տոիրանո մունիցիպալիտետներին։
Կոմունայի հովանավորն է սուրբ Մարիամ Մագդաղենացին։ Տոնը նշվում է ամեն տարի հուլիսի 22-ին։


== Ժողովրդագրություն ==


== Կոմունայի վարչակազմ ==
Հեռախոսահամար՝ 0182 98010
Էլեկտրոնային հասցեն՝ boissano@libero.it
Պաշտոնական կայք՝ http://www.comunediboissano.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խալիլլու (այլ կիրառումներ)

Խալիլլու կարող է նշանակել՝

Խալիլլու — գյուղ Ադրբեջանական Հանրապետության Քյուրդամիրի շրջանում։
Խալիլլու — գյուղ Ադրբեջանական Հանրապետության Աղսուի շրջանում։
Խալիլլու — գյուղ Ադրբեջանական Հանրապետության Իսմաիլլիի շրջանում։
Խալիլլու — գյուղ Ադրբեջանական Հանրապետության Ջալիլաբադի շրջանում։
Խալիլլու — գյուղ Ադրբեջանական Հանրապետության Բաբեկի շրջանում։
Խալիլլու — գյուղ Ադրբեջանական Հանրապետության Շաբրանի շրջանում (նախկին Դևիչիի շրջան)։
Օսոնա (Միլանի գավառ)

Անվան այլ կիրառումների համար տե՛ս՝ Օսոնա (այլ կիրառումներ)Օսոնա  (իտալերեն՝ Ossona), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 3779 մարդ (2004 թվականի տվյալներով)։ Խտությունը կազմում է 630 մարդ/կմ²։ Տարածքը 6 կմ² է։ Էլեկտրոնային փոստ՝ 20090։ Հեռախոսային կոդ՝ 20010։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Գրիգոր Աղաթոն

Գրիգոր Աղաթոն (հուլիսի 4, 1825(1825-07-04), Կոստանդնուպոլիս, Օսմանյան կայսրություն - ապրիլի 27, 1867(1867-04-27), Փարիզ), հայ հասարակական գործիչ։ 
Մ. Աղաթոնի եղբայրը։


== Կենսագրություն ==
Ծնվել է հուլիսի 4-ին, Կ. Պոլսում։ Սովորել է Ներսեսյան վարժարանում։ 1843 թվականին ընդունվել է Փարիզի Գրինյոնի երկրագործական բարձրագույն դպրոցը։ 1848 թվականին ստանձնել է Կ. Պոլսի Այմամայ թաղամասի երկրագործական վարժարանի տեսչի պաշտոնը, որտեղ 1849 թվականին ստեղծել է տեղի հայ ուսանողներից կազմված Երկրագործական ընկերությունը։
1848 թվականից «Հայաստան» շաբաթաթերթում և այլ պարբերականներում հանդես է եկել երկրագործության և տնտեսագիտության վերաբերյալ հոդվածներով։ 1853 թվականին ընտրվել է Ֆրանսիայի Պարտիզպանության կայսերական ընկերության անդամ, իսկ 1859 թվականին՝ Թուրինի (Իտալիա) Երկրագործական ակադեմիայի թղթանդամ։ Աղաթոնը Կ. Պոլսի Բարեգործական ընկերության հիմնադիրներից է և ատենապետը 1860 թվականին։ Երկար տարիներ ղեկավարել է Թուրքիայի փոստ–հեռագրական վարչությունը, իսկ 1867 թվականին նշանակվել է Թուրքիայի հասարակական շինությունների նախարար։


== Պարգևներ ==
Պարգևատրվել է ֆրանսիական Պատվո լեգեոնի խաչով 1867 թ.։
Մահացել է ապրիլի 27-ին, Փարիզում։ Աղաթոնը հայացքներով ազգային–պահպանողական էր։ Գործուն մասնակցություն է ունեցել ազգային կյանքին, եղել է Կ. Պոլսի Ներսեսյան վարժարանի հոգաբարձու, ազգային երեսփոխան և այլն։ Թողել է Թուրքիայի տնտեսության վերաբերյալ աշխատություն (ձեռագիր)։


== Գրականություն ==
Տաղավարյան Ն., Գրիգոր Աղաթոն, Վնտ., 1900
Զարդարյան Վ. Գ., Հիշատակարան, հ. 1, ԿՊ, 1910


== Ծանոթագրություններ ==
Սոցնաստուպ

Սոցնաստուպ (ուկրաիներեն՝ Соцнаступ), ավան Ուկրաինայի Խարկովի մարզի Բարվենկովոյի շրջանում։
1981 թվականի տվյալներով Սոցնաստուպ ավանում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոշկովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՄոշկովկաՄոշկովկա (ուկրաիներեն՝ Мошківка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Մոշկովկա գյուղում բնակվում էր 44 մարդ։ Բնակավայրը զբաղեցնում է 4,38 կմ² տարածք։ Բնակչության խտությունը կազմում էր 10,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7245) 1991 RN10

(7245) 1991 RN10, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 10-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,767143 ա. մ., առավելագույնը մոտենում է 2,4496 ա. մ. հեռավորության վրա և հեռանում 3,0847 ա. մ.։ Արեգակի շուրջ մեկ ամբողջական պտույտ է կատարում 1681,3 երկրային օրվա ընթացքում, իր ուղեծրով շարժվելով միջինում 0,21412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7245) 1991 RN10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բազմաղբյուր (այլ կիրառումներ)

Բազմաղբյուր անվանումը կարող է ունենալ հետևյալ կիրառումները․

Բազմաղբյուր - գյուղ Հայաստանի Արագածոտնի մարզի Աշտարակ տարածաշրջանում,
Բազմաղբյուր (Դերջանի գավառ) - ավան Մեծ Հայքի Բարձր Հայք աշխարհի Մանանաղի գավառում, իսկ ապա ավան Արևմտյան Հայաստանում, Էրզրումի վիլայեթի Դերջանի գավառակում կամ Վերին Դերջանի գավառակում։
Լոզնովսկայա (Ցիմլյանսկի շրջան)

Լոզնովսկայա (ռուս.՝ Лозновская), ստանիցա Ռուսաստանի Ռոստովի մարզի Ցիմլյանսկի շրջանում։ Մտնում է Լոզնովսկի գյուղական համայնքի կազմի մեջ։
Բերանն արնոտ մարդակերը էն անբան

«Բերանն արնոտ մարդակերը էն անբան», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1918 թվականի նոյեմբերին։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 23֊րդ էջում, այնուհետև 1922 թվականին Թիֆլիսում լույս տեսած Սուրխաթյանի «Գրական գոհարներ» ժողովածուի 498֊րդ էջում և Կ․ Պոլսում լույս տեսած «Բանաստեղծություններ» ժողովածուի 51֊րդ էջում, ապա՝ Թումանյանի երկերի ժողովածուի առաջին հատորի 209֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Բիշբիզիդա

Բիշբիզիդա, լեռներ Հայկական լեռնաշխարհում։ Ուրմիո լճի արևելյան կողմում ընկած Գիզիլբունդա երկրում։ Հիշատակված է ասորեստանյան սեպագիր առձանագրություններում, որպես Շամշի-Ադադ թագավորի նվաճողների ուղի։


== Ծանոթագրություններ ==
Աբարտյան

Աբարտյան, հայկական ազգանուն։


== Ազգանունը կրողներ ==


== Ծանոթագրություններ ==
Մենեու

Մենեու (հուն․՝ Μενεού), գյուղ Կիպրոսի Հանրապետության Լառնակայի շրջանի կենտրոնական շրջանի հարավում։ Գյուղը տեղակայված է Կիտի գյուղից 3 կմ դեպից հյուսիս-արևելքում։ Ըստ 2011 թվականի տվյալների քաղաքի բնակչությունը կազմել է 1,196 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Երկրների ցանկ ըստ ռազմական ծախսերի

Երկրների ցանկն ըստ ռազմական ծախսերի իրենից ներկայացնում է ցանկ այն ցուցանիշներով, որոնք ծախսվել են սպառազինության վրա տվյալ տարվա ընթացքում։ Ծախսերը ներկայացված են ԱՄՆ դոլարով, համապատասխան թվականի վերջին գործող փոխարժեքով։ Տվյալները կարող են զգալիորեն տարբերվել, իսկ արտարժույթի տատանումները կարող են ազդել վարկանիշում երկրի դիրքի վրա։


== Ցուցակներ ==
Ստոկհոլմի խաղաղության միջազգային հետազոտությունների ինստիտուտի (SIPRI) ցուցակը։


== Ծանոթագրություններ ==


== Արտաքին հղումներ ==
BBC:"Nato defence spending falls despite promises to reverse cuts"
Александр Бычков (15.04.2013)։ «Россия и Китай вооружаются быстрее Америки»։ Վերցված է 2014-08-20 
Анастасия Башкатова։ «Россия – лидер по темпам роста военных расходов»։ Վերցված է 2014-08-20 
Хелле Йеппесен, Ирина Филатова (14.04.2014)։ «Расходы на оборону: Россия и Китай нагоняют Запад»։ Վերցված է 2014-08-20 
Екатерина Кравченко, Полина Химшиашвили, Алексей Никольский, Ольга Кувшинова (05.02.2014)։ «Россия наращивает военные расходы в противовес Западу»։ Վերցված է 2014-08-20 
«Гонка перевооружений: РФ и Китай догоняют США»։ 16.04.2013։ Վերցված է 2014-08-20 
AMANDA MACIAS, JEREMY BENDER AND SKYE GOULD The 35 Most Powerful Militaries In The World  Read more: http://www.businessinsider.com/35-most-powerful-militaries-in-the-world-2014-7#ixzz3D3wurk1O. — business insider.com, 2014.
«The complete Global Firepower list puts the military powers of the world into full perspective»։ Վերցված է 2014-09-12 
sipri.org the countries thatdoubled military spending between 2004 and 2013(անգլ.) : инфографика.
Կում գյուղի եկեղեցի

Կում գյուղի եկեղեցի (ադրբ.՝ Qum məbədi), 5-6-րդ դարերի բազիլիկ եկեղեցի ներկայիս Ադրբեջանական Հանրապետության Կախի շրջանի ցախուրական Կում գյուղում, համանուն գետի ափին։ Ադրբեջանցի ուսումնասիրողների պնդմամբ՝ Աղվանքի պահպանված ճարտարապետական հուշակոթողներից մեկը, ըստ վրացական մասնագետների՝ վրացական եկեղեցի է։


== Արտաքին հղումներ ==
Lonely Planet Georgia Armenia & Azerbaijan. John Noble, Michael Kohn, Danielle Systermans
Qum Albanian (Azeri) church model in Qakh museum,5 cent.,Qakh,Azerbaijan Archived 2012-11-18 at the Wayback Machine.
Լիլիամ Քեշիշյան

Լիլիամ Քեշիշյան (անգլ.՝ Liliam Kechichián, մարտի 2, 1952(1952-03-02), Մոնտեվիդեո, Ուրուգվայ), ուրուգվահայ հասարակական, պետական և քաղաքական գործիչ, Ուրուգվայի սպորտի և զբոսաշրջության  նախարար։


== Կենսագրություն ==
Լիլիամ Քեշիշյանը ծնվել է 1952 թվականին Մոնտեվիդեո քաղաքում։ Հայրական կողմը Լիբանանից Ուրուգվայ է տեղափոխվել  1921 թվականին։
Պապիկը Ուրուգվայում զբաղվել է կոշկակարությամբ, իսկ տատիկը նավթ է վաճառել։ Որոշ ժամանակ անց նրանք խանութ են բացում։ 
Քեշիշյանը սովորել է իրավագիտություն, փաստաբանություն և ուսումնասիրել վիճակագրություն և աշխատել սոցիալական հետազոտությունների կենտրոններից մեկում, այնուհետև աշխատել է զբոսաշրջության մասնագիտական ինստիտուտում  և դարձել այդ ինստիտուտի համակարգողը՝ ուսումնական գծով։ Քաղաքական գործունեությունը սկսել է այն տարիներին, երբ երկրում տիրում էր  ռազմական դիկտատուրան։ Այդ ժամանակ նա 19 տարեկան էր։ Իր և իր թիմակիցների նպատակն էր դեմոկրատական  մեթոդներով երկիրը ազատել զինվորական բռնապետերից։ Այդ տարիներին իր ընկերներից շատերը ենթարկվեցին հալածանքների ու բռնությունների։ Երկիրը բռնապետերից փրկելու գործում Քեշիշյանն իր ներդրումն է ունեցել։ 1984 թվականին իր թիմակիցների հետ տապալում են բռնապետերին և ստեղծում  ժողովրդավարակական կարգի երկիր։ Բռնապետության վերացումից հետո նա  ընտրվում է «Լայն ճակատ» ղեկավար մարմնի անդամ, 1990 թվականին ընտրվում է գերատեսչական օրենսդիր մարմնի անդամ։  2000 թվականին  Քեշիշյանը նշանակվել է Մոնտեվիդեոյի քաղաքապետարանի զբոսաշրջության և ժամանցի վարչության պետ, իսկ 2005 թվականին ընտրվել է  Ուրուգվայի Ազգային ժողովի պատգամավոր և Մոնտեվիդեոյի մունիցիպալ խորհրդի անդամ։ Նույն թվականին նախաձեռնել է ստորագրահավաք՝ ուղղված Եվրոպական Միությանը, որով կոչ էր արվում մերժել Թուրքիայի անդամակցության հարցը, քանի դեռ Թուրքիան չի ընդունել Հայոց ցեղասպանությունը։ Նրա առաջարկով Ուրուգվայի դպրոցական դասագրքերում ընդգրկվել է հայոց ցեղասպանության թեման։ Նրա շնորհիվ վերացել է Հայաստանի և Ուրուգվայի միջև վիզային ռեժիմը։ Լիլիամ Քեշիշյանը  ունի երկու որդի և թոռնիկներ։


== Այցելությունը Հայաստան ==
2005 թվականի նոյեմբերին Լիլիամ Քեշիշյանը առաջին անգամ այցելել է  Հայաստան՝ ՀՀ խորհրդարանի 15 ամյակի տոնակատարություններին մասնակցելու նպատակով։ Նրա ջանքերով Ուրուգվայը դարձավ  առաջին երկիրը, որը խորհրդարանական մակարդակով ուղիղ կապեր հաստատեց Արցախի հետ։ 2013 թվականի նոյեմբերին աշխատանքային այցով Հայաստանում գտնվելու ժամանակ Քեշիշյանը հանդիպումներ է ունեցել Հովիկ Աբրահամյանի, Տիգրան Սարգսյանի, Տարոն Մարգարյանի,  Հրանուշ Հակոբյանի, Յուրի Վարդանյան հետ։


== Ծանոթագրություններ ==
Պրոտոչնոե (գյուղ, Կրասնոգվարդեյսկի շրջան)

Պրոտոչնոե (ուկրաիներեն՝ Проточне, Ղրիմի թաթարերեն՝ Yañı Bayavut), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Նովիյ Բայաուտ։
2001 թվականի տվյալներով Պրոտոչնոե գյուղում բնակվում էր 254 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոն Հովարդ

Ջոն Ուինսթոն Հովարդը (անգլ.՝ John Winston Howard, հուլիսի 26, 1939(1939-07-26), Earlwood) եղել է Ավստրալիայի վարչապետը 1996 թ մարտից 2007 թ դեկտեմբերի 3։ Ըստ պաշտոնավարման ժամկետի՝ նա երկրորդն էր Ռոբերտ Մենզիսից հետո։
1974 թ և 2007 թ Հովարդը դաշնային ընտրություններում ընտրվել է որպես Ներկայացուցիչների պալատի անդամ Նոր Հարավային Ուելս նահանգից։ 1977-1983 թթ Մալկոլմ Ֆրեյզերի կառավարության ժամանակ նա եղել է Ավստրալիայի գանձապետը։ 1985-1989 թթ Լիբերալ կուսակցության և ընդդիմության առաջատարն էր։ 1995 թ վերընտրվել է որպես ընդդիմության առաջնորդ։
Հովարդը 1996 թվականի ավստրալիական դաշնային ընտրություններում լիբերալ և ազգային կուսակցություններին տարավ դեպի հաղթանակը՝ ետևում թողնելով Փոլ Քիթինգինին և Լեյբորիստական կուսակցությանը։ Հովարդը վերընտրվել է 1998 թ, 2001 թ, 2004 թ դաշնային ընտրություններում։ Հովարդի կառավարության հիմնախնդիրներն են եղել նոր հարկային համակարգը, աշխատանքային փոխհարաբերությունները, ներգաղթը, պատերազմը Իրաքում և բնիկների նկատմամբ վարած քաղաքականությունը։ Հովարդի կառավարության կոալիցիան 2007 թ դաշնային ընտրություններում պարտվեց լեյբորիստական կուսակցությանը՝ Քևին Ռադի գլխավորությամբ։ Հովարդը կորցրեց նաև իր՝ խորհրդարանի տեղը։
Ջոն Հովարդը կողմ է հանդես գալիս միապետական կառավարման համակարգին (Ավստրալիան գտնվում է անգլիական թագուհու իրավասության տակ)։


== Ծանոթագրություններ ==
Ազնվաձոր (Բիթլիսի գավառ)

Անվան այլ կիրառումների համար տե՛ս՝ Ազնվաձոր (այլ կիրառումներ)Ազնվաձոր, գյուղ Արևմտյան Հայաստանում, Բիթլիսի վիլայեթի Բիթլիսի գավառի Գյոզալդարայի գավառակում։ Գտնվում է Բիթլիս քաղաքից հյուսիս արևելք։
1986 թվականի դրությամբ թուրքերը գյուղն անվանում են Գյոզալդարա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուբարես (Կանտալի գավառ)

Լուբարես (ֆր.՝ Loubaresse), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 409 մարդ, բնակչության խտությունը` 14.48 մարդ/կմ²։ Բնակավայրը զբաղեցնում է 28.24 կմ² տարածք։
2016 թվականի հունվարից Ֆավրոլ, Սեն Ժուստ և Սեն Մարկ համայնքների հետ միասին հանդիսանում է Վալ դ'Արկոմի համայնքի մաս։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 238 աշխատունակ (15-64 տարեկան) բնակիչ, որոնցից ակտիվ էին 179-ը, իսկ ոչ ակտիվները` 59։ Ակտիվության ցուցանիշը կազմում է 75,2 %։ 179 աշխատունակ մարդկանցից աշխատել է 160 անձ (91 տղամարդ և 69 կին)։ Գործազուրկ են եղել 19 անձ (8 տղամարդ և 11 կին)։ 59 անաշխատունակներից 14-ը եղել են աշակերտներ կամ ուսանողներ, 29-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոբկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԼոբկովոԼոբկովո (ռուս.՝ Лобково), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արա Դինքջյան

Արա Դինքջյան (հունիսի 18, 1958(1958-06-18), Նյու Ջերսի, ԱՄՆ), ամերիկահայ երաժիշտ, հանդես է գալիս ֆոլկ և ջազ ժանրերում։ Կոմպոզիտոր, «Night Ark» էթնո-ջազային խմբի հիմնադիր։ Ուդ նվագող միակ դիպլոմավորված երաժիշտը ԱՄՆ-ում։ Նրա ստեղծագործությունները ձայնագրվել են ավելի քան 13 լեզուներով։ Այդ ստեղծագործություններից մեկն է «Դինատա» երգը, որը կատարվել է 2004 թվականի Աթենքում կայացած Օլիմպիական խաղերի փակման արարողության ժամանակ։


== Ծանոթագրություններ ==


== Աղբյուրներ ==
Պաշտոնական կայք
Արա Դինքջյանի սկավառակագրություն Archived 2013-05-20 at the Wayback Machine.
Արշավներ

Արշավներ՝ լայն իմաստով՝ արշավը որոշակի նպատակով կազմակերպված ուղևորություն կամ երթ է։ Հատուկ նպատակով արշավի են մեկնում զինվորները, ճանապարհորդները, տարբեր հետազոտողներ ( բուսաբաններ, կենդանաբաններ, հնէաբաններ, երկրաբաններ) և այլք։ Առանձնանում են նաև սպորտային արշավները՝ մրցարշավները։ Պատմությունից մեզ հայտնի են բազմաթիվ ռազմական արշավներ՝ արշավանքներ։ Այս ամենից զատ՝ արշավները նաև ամառային հանգստի հրաշալի տեսակ են նրանց համար, ովքեր սիրում են բնությունը և բնության գրկում լինելը։ Բնության մեջ «քաղաքակիրթ» հանգստից արշավները տարբերվում են նրանով, որ այս դեպքում մարդիկ գիշերում են ոչ թե տներում, այլ վրաններում։


== Արշավը նաև ակտիվ հանգիստ է ==
Որոշ մարդիկ գերադասում են արշավների գնալ փոքր խմբերով։ Նրանք վրաններ են խփում անտառների թավուտներում, լեռնալանջերին կամ առափնյա շրջաններում։ Բազմաթիվ դպրոցներ, մանկական և երիտասարդական կազմակերպություններ ստեղծում են վրանային ճամբարներ, որտեղ դեռահասներն ու երեխաներն անցկացնում են ամառային արձակուրդները։ Ավելի ու ավելի շատ են հայտնվում վրանային ճամբարները, որոնք նախատեսված են ընտանեկան հանգստի համար։ Արշավները կարող են ընդգրկել նաև հետիոտն ճամփորդություններ։ Իրենց ողջ հագուստն ու ուտելիքը արշավախմբի անդամները կրում են ուսապարկերում. վերցնում են թեթև, հավաք հանդերձանք, ինչպես նաև փոքրիկ վրան ու քնապարկ։ Եթե արշավի երթուղին անցնում է վայրի, չբնակեցված վայրերով, ապա արշավորդները վերցնում են ուտելիք, ջուր, քարտեզ ու կողմնացույց։
Եվրոպայում և Հյուսիսային Ամերիկայում բնության մեջ հանգստի սիրահարները հետիոտն արշավի փոխարեն գերադասում են ավտոճամբարները, որտեղ հանգստացողները բնակվում են ավտոմեքենայի բնակելի ավտոկցորդում։ ինֆորմացիա
Յանսի Բաթլեր

Յանսի Բաթլեր (անգլ.՝ Yancy Butler, հուլիսի 2, 1970(1970-07-02), Նյու Յորք, Նյու Յորք), ամերիկացի դերասանուհի։


== Գործունեություն ==
Բաթլերը առաջին ֆիլմերն են՝ «Մանը և ավտոմեքենան» (1992) և «Վայրի ափ» (1993) կարճամետրաժ ֆիլմերը։ 1993 թվականի «Ծանր թիրախ» ֆիլմում խաղացած դերը նրան ճանաչելիություն է բերել, որից հետո նա նկարահանվել է «Ափամերձ տարածք» չհաջոված ֆիլմում։ Այդ ամենից հետո նա վերադարձավ հեռուստատեսություն՝ Սթիվեն Բոչկոյի «Հարավային Բրուքլին» սերիալ։ Այն նույնպես փակվեց մեկ տարի հետո։
Բաթլերը մեծ հռչակ է ձեռք բերել «Վհոկի շեղբը» ֆիլմի գլխավոր դերի շնորհիվ, որտող խաղացել է Սարի Պիցինա սուպերհերոսուհու դերը։ Սերիալին նախորդել է 2000 թվականի «Վհուկի շեղբը» ֆիլմը։ 2002 թվականին նա շահել է «Սատուրն» մրցանակը, որպես լավագույն դերասանուհի։ Սերիալը հաջողված էր առաջին եթերաշրջանում, բայց երկրորդ եթերաշրջանում կորցնելուվ իր լսարանը՝ 2002 թվականին փակվեց։ Այդ թվականից Բաթլերի կարիերան անկում ապրեց։ Վերջին անգամ նկարահանվել է «Ինչպե՞ս պտտել աշխարհը» ցերեկային ֆիլմում 2007 թվականին, ինչպես նաև նկարահանվել է հեռուստատեսության համար ցածր բյուջետային ֆիլմերում։
«Վհուկի շեղբը» սերիալից հետո Բաթլերը տառապում էր թմրամոլությամբ և ալկոհոլային կախվածությամբ, որի հետևանքով հաճախ հայտնվել էր մեղադրյալի աթոռին։ 2007 թվականից նա ձերբակալված է անսթափ մեքենա վարելու պատճառով։


== Ֆիլմագրություն ==
«Սպանության ցուցակ» (1993)
«Ծանր թիրախ» (1993)
«Ապամերձ գոտի» (1994)
«Թող դա ես լինեմ» (1995)
«Թռուցիկ փողեր» (1996)
«Մեղքերի հատուցում» (1997)
«Գաղտնի բունկեր» (1997)
«Գաղտնի նյութեր» (1999)
«Վհուկի շեղբը» (2001—2002)
«Անցած ցնորք» (2000)
«Անհաջող կատակ» (2006)
«Վասիլիսկ։ Օձերի թագավորը» (2006)
«Հարվածի գոտի» (2006)
«Վուլվսբեյն։ Մարդագայլը» (2009)
«Հարված հետույքին (ֆիլմ)» (2010)
«Վախի լիճը» (2010)
«Յետի Զայրույթը» (2011)
«Շնաձկների շաբաթ» (2012)
«Վախի լիճը 4։ Վերյին ղեկավարը» (2012)
«Մութ անտառ։ Հանսը, Գրետան և 420-րդ կախարդը» (2013)
«Հարված հետույքին 2» (2013)
«Վախի լիճը։ Անակաոնդա» (2015)


== Ծանոթագրություններ ==


== Արտաքին հղումներ ==
Янси Батлер Internet Movie Database կայքում
Մայրաքաղաք (Տիրամայր) վանք

Մայրաքաղաք կամ Տիրամայր վանք, վանական համալիր Արցախի Հանրապետությունում, Մարտակերտի շրջանի Վաղուհաս գյուղում։ Ընդգրկված է Վաղուհասի պատմության և մշակույթի անշարժ հուշարձանների ցանկում։


== Պատմություն ==
Մայրաքաղաք կամ Տիրամայր եկեղեցական հուշահամալիրը բաղկացած է եղել մեծ և փոքր եկեղեցուց, գավթից, ընդարձակ գերեզմանատնից։ Հնում վանքը եղել է նշանավոր, երբեմն՝ եպիսկոպոսանիստ և եկեղեցում գտնվող տիրամոր մեծադիր որմնանկարի շնորհիվ անվանվել է նաև Տիրամայր վանք։ Վանքը կառուցված է եղել տորոնագույն սրբատաշ քարով։ Պահպանվել են ավերված կառուցվածքների պատերի առանձին մասերը, վիմագրություն ունեցող սալաքարեր, մի քանի խաչքարեր։
Ըստ եկեղեցու հյուսիսային պատի 9 տողանի թերի արձանագրության այն կառուցվել է 1183 թվականին։ Խորանի ճակատային քարի արձանագրությունը վկայում է, որ գավիթը կառուցվել է ավելի ուշ։
2014 թվականին ռուսաստանաբնակ Գրիգորի Հայրապետյանի մեկենասությամբ, Վաղուհասի հոգևոր հովիվ տեր Հովհաննես քահանա Հովհաննիսյանի նախաձեռնությամբ և ԼՂՀ զբոսաշրջության և պատմական միջավայրի պահպանության վարչության հետ համատեղ կատարվել են վանքի պեղման-մաքրման աշխատանքներ, որոնց արդյունքում ի հայտ են եկել թերի և ամբողջական վիմագրեր, խաչքարեր, խեցեղեն գտածոներ, նշմարվել են գավթի ծածկը կրող չորս սյուների հետքերը, դրանց խոյակները, ճարտարապետական այլ մանրամասներ։ Պեղված խեցեղենը վերաբերվում է վանքի գոյության ուշմիջնադարյան փուլին։ Համաձայն հայտնաբերված քարե վավերագրերի՝ վանքը եղել է Ծարի Վախտանգյանների և Ներքին Խաչենի Հասան-Ջալալյանների ուշադրության և հոգածության ներքո։


== Տես նաև ==
Վաղուհասի պատմության և մշակույթի անշարժ հուշարձանների ցանկ (Մարտակերտի շրջան)


== Ծանոթագրություններ ==
Աստերոիդների ցանկ (240101-240200)

Աստերոիդների ցանկ (240001-240100)  • Աստերոիդների ցանկ  • Աստերոիդների ցանկ (240201-240300)
 Աստերոիդների ցանկ (240001-240100)  • Աստերոիդների ցանկ  • Աստերոիդների ցանկ (240201-240300)
Ալտամիրայի գավառ

Ալտամիրայի  (պորտ.՝ Microrregião de Altamira) գավառ Բրազիլիայում, մտնում է Մինաս Ժերայս նահանգի մեջ։ Մտնում է Բելու Օրիզոնտիի ագլորմերացիա (մեզոշրջան)ի մեջ։ Բնակչությունը կազմում է 247 642 մարդ 2006 թվականի տվյալով։ Զբաղեցված տարածքը 226 195,896  կմ²։ Բնակչության խտությունը 1,1  մարդ/կմ²։


== Վիճակագրություն ==
Համախառն ներքին արտադրանքը կազմել է 1 143 108 333,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 778,38 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,704։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտամիրա
Անապու
Ուրուարա
Քրիստեն Դեյվիս

Քրիստեն Դեյվիս (անգլ.՝ Kristin Davis, փետրվարի 23, 1965(1965-02-23), Բոուլդեր, Կոլորադո, ԱՄՆ), ամերիկացի դերասանուհի։ Նա մեծ ճանաչում ձեռք բերեց խաղալով Շարլոտայի դերը՝ Սեքսը մեծ քաղաքում հեռուստասերիալում։ Երկար տարիներ ընկերություն է արել դերասան Ալեք Բոլդուինի հետ։ Ծնվել է Կոլորադո նահանգի Բոուլդեր քաղաքում։ Եղել է ընտանիքի միակ զավակը։


== Ծանոթագրություններ ==
Անավաժ

Անավաժ (ռուս.՝ Анаваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիելա գետի աջ ափին՝ 13 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03020200212103000024815
Հիդրոլոգիական ուսումնասիրությունների կոդը -  103002481
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարտիրոս Հարությունյան

Մարտիրոս Հարությունյան, հայ քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր։ Եղել է Ադրբեջանում Հայաստանի դեսպան (1920)։


== Կենսագրություն ==


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==
Մեժդուրեչենսկի շրջան (Վոլոգդայի մարզ)

Մեժդուրեչենսկի շրջան (ռուս.՝ Междуреченский район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1929 թվականին։ Վարչական կենտրոնը՝ Շույսկոե։


== Աշխարհագրություն ==
Շրջանի տարածքի մակերեսը կազմում է 3624 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7054 մարդ։ Բնակչության խտությունը կազմում էր 1,95 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սողոմոն Եղիազարով

Սողոմոն Ադամի Եղիազարով (հունվարի 1, 1852(1852-01-01) կամ հունվարի 1 (14), 1913, Դեվրլու, Երևանի նահանգ, Ռուսական կայսրություն - ոչ վաղ քան 1922 կամ 1914), հայ տնտեսագետ, գրող։


== Կենսագրություն ==
1875 թվականին ավարտել է Թիֆլիսի գիմնազիան, 1880 թվականին՝ Մոսկվայի համալսարանի իրավաբանական ֆակուլտետը։ 1885 թվականին Մոսկվայի համալսարանում հանձնել է մագիստրոսական քննություն, ապա մասնակցել Կովկասի գյուղացիության վիճակը ուսումնասիրող հանձնաժողովի գործունեությանը։
1887 թվականին նշանակվել է Կազանի համալսարանի փիլիսոփայության և իրավունքի պատմության ամբիոնի պրիվատ դոցենտ։ Կազանում ստացել է պետական իրավունքի մագիստրոսի (1889) և դոկտորի (1892) աստիճան։ 1893 թվականից Կիևի Ս․ Վլադիմիրի համալսարանի պետական իրավունքի ամբիոնի պրոֆեսոր էր։
Դասախոսել է Կիևի կայսերական և Օդեսայի համալսարաններում։ Եղել է Ներսիսյան դպրոցի տեսուչ, աշխատակցել «Մշակ», «Նոր դար», «Տարազ» և այլ պարբերականներին։


== Գրականություն ==
Ֆեոդալական հողատիրությունը Եվրոպայում, մեր երկրի հայաբնակ մասում և մեր գյուղացու այժմյան տնտեսական դրությունը, «Մշակ», 1882, № 56—58։
Административно-экономический строй сельской общины Эриванской губернии, в кн․։
Свод материалов по изучению экономического быта государственных крестьян в Закавказье, т․ 1, 1887։
Исследование по истории учреждений в Закавказье, ч․ 1—2, Тифлис, 1889—1891։
Исследования по истории армянского права публичного и частного, в․ 1, Киев, 1919։


== Ծանոթագրություններ ==
Բորգո Պրիոլո

Բորգո Պրիոլո (իտալերեն՝ Borgo Priolo), կոմունա Իտալիայի Լոմբարդիա մարզի Պավիա գավառում։
Բնակչության թիվը կազմում է 1417 մարդ 2008 թվականի մարդահամարի տվյալների, բնակչության խտությունը կազմում է 49 մարդ/կմ²։ Զբաղեցնում է՝ 29 կմ² տարածք։ Հեռախոսային կոդ՝ 0383։ Փոստային ինդեքս՝ 27040։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0383 872214
Էլեկտրոնային փոստ՝ sindaco@comune.borgopriolo.pv.it
Պաշտոնական կայք՝ http://www.comune.borgopriolo.pv.it/


== Արտաքին հղումներ ==
Բնակավայրի պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Վիճակագրության ազգային ինստիտուտ (իտալ.)


== Ծանոթագրություններ ==
Աստերոիդների ցանկ (208601-208700)

Աստերոիդների ցանկ (208501-208600)  • Աստերոիդների ցանկ  • Աստերոիդների ցանկ (208701-208800)
 Աստերոիդների ցանկ (208501-208600)  • Աստերոիդների ցանկ  • Աստերոիդների ցանկ (208701-208800)
Աստերոիդների ցանկ (36501-36600)

Աստերոիդների ցանկ (36401-36500)  • Աստերոիդների ցանկ  • Աստերոիդների ցանկ (36601-36700)
 Աստերոիդների ցանկ (36401-36500)  • Աստերոիդների ցանկ  • Աստերոիդների ցանկ (36601-36700)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Պյանկոնյո

Պյանկոնյո  (իտալերեն՝  Piancogno)՝ կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 4108 մարդ, խտությունը՝ 316 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25052։ Հեռախոսային կոդ՝ 0364։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Դուա Լիպայի սկավառակագրություն

Բրիտանացի երգչուհի Դուա Լիպան թողարկել է երկու ստուդիական ալբոմ, չորս մինի ալբոմ, 18 սինգլ (ներառյալ չորս սինգլ որպես համատեղ արտիստ), 19 երաժշտական տեսահոլովակ, մեկ վերահրատարակում և յոթ գովազդային սինգլ։ 2015 թվականին Լիպան թողարկել է «Be the One» երգը որպես դեբյուտային սինգլ։ Այն կարողացել է հայտնվել տարբեր երկրների թոփ 10-ում և ստացել է Ոսկե և Պլատինե հավաստագրում։ Հաջորդող «Hotter than Hell» (2016) և «Blow Your Mind (Mwah)» (2016) սինգլները նույն հաջողությունն ունեցան։ Վերջինս դարձել է երգչուհու առաջին սինգլը, որը կարողացել է հայտնվել Billboard Hot 100 ամերիկյան չարթում, զբաղեցնելով 72-րդ հորիզոնականը;
2017 թվականին Լիպան թողարկել է ևս երկու սինգլ, որոնք կարողացել են հայտնվել բրիտանական թոփ 15 չարթերում՝ «No Lie» (Շոն Փոլի հետ համատեղ) և «Scared to Be Lonely» (Մարտին Գարիքսի հետ համատեղ)։ Նույն թվականին կատարել է «Bridge over Troubled Water» երգը «Artists for Grenfell» նախագծի շրջանակներում և թողարկել է առաջին նույնանուն ստուդիական ալբոմը։ Առանձին թողարկված «New Rules» (2017) սինգլը հաջողություն է հասել ամբողջ աշխարհում և զբաղեցրել է առաջին հորիզոնականը UK Singles Chart չարթում։
2020 թվականի մարտին երգչուհին թողարկել է իր երկրորդ` «Future Nostalgia» ստուդիական ալբոմը։ Ալբոմի թողարկումից առաջ Լիպան թողարկել է երեք սինգլ և մեկ պրոմոսինգլ։ «Don't Start Now» և «Physical» սինգլները ընդգրկվել են Մեծ Բրիտանիայի չարթի թոփ 5-ում, իսկ «Don't Start Now» երգը դարձել է ԱՄՆ-ում երգչուհու ամբողջ կարիերայի ամենահաջողված սինգլը` Billboard Hot 100 չարթում երկրորդ հորիզոնականի հասնելով։


== Ալբոմներ ==


=== Ստուդիական ալբոմներ ===


=== Վերահրատարակում ===


== Մինի ալբոմներ ==


== Սինգլներ ==


=== Որպես գլխավոր արտիստ ===


=== Հրավիրված երգեր ===


=== Գովազդային սինգլներ ===


== Այլ չարթային երգեր ==


== Հրավիրված ելույթներ ==


== Երաժշտական տեսահոլովակներ ==


== Ծանոթագրություններ ==


== Արտաքին հղումներ ==
http://www.dualipa.com/ Դուա Լիպայի. պաշտոնական կայք
Կիզիլ-Խայա

Կիզիլ-Խայա (ռուս.՝ Кызыл-Хая), սումոն Ռուսաստանի Տիվա հանրապետության Մոնգուն-Տայգինսկի կոժունի կազմում։
Բնակչությունը 2002 թվականին գրանցված տվյալներով կազմում էր 4046 մարդ։


== Ծանոթագրություններ ==


== Արտաքին հղումներ ==
Ռուսաստանի Պետական վիճակագրական ֆեդերալ ծառայության պաշտոնական կայք Archived 2010-12-03 at the Wayback Machine. (ռուս.)
Ռուսաստանի ժամային գոտիները Archived 2013-09-06 at the Wayback Machine. (ռուս.)
Վիրե Վալրան

Վիրե Վալրան (ֆր.՝ Vireux-Wallerand), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1901 մարդ, բնակչության խտությունը` 90.22 մարդ/կմ²։ Բնակավայրը զբաղեցնում է 21.07 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 130 կմ հյուսիս, Շառլվիլ Մեզիեր քաղաքից 35 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1236 աշխատունակ (15-64 տարեկան) բնակիչ, որոնցից ակտիվ էին 883-ը, իսկ ոչ ակտիվները` 353։ Ակտիվության ցուցանիշը կազմում է 71,4 %։ 883 աշխատունակ մարդկանցից աշխատել է 779 անձ (441 տղամարդ և 338 կին)։ Գործազուրկ են եղել 104 անձ (41 տղամարդ և 63 կին)։ 353 անաշխատունակներից 118-ը եղել են աշակերտներ կամ ուսանողներ, 117-ը` թոշակառուներ, իսկ 118-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7109) Հեյնե

(7109) Հեյնե (անգլ.՝ Heine), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 1-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,656376 ա. մ., առավելագույնը մոտենում է 2,2589 ա. մ. հեռավորության վրա և հեռանում 3,0538 ա. մ.։ Արեգակի շուրջ մեկ ամբողջական պտույտ է կատարում 1581,37 երկրային օրվա ընթացքում, իր ուղեծրով շարժվելով միջինում 0,227651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7109) Հեյնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
TKN (երգ, Ռոսալիա և Թրևիս Սքոթ)

«TKN» (Tekken-ի՝ 1994 թվականի ճապոնական տեսախաղի հնչյունական կրճատում), իսպանացի երգչուհի և երգերի հեղինակ Ռոսալիայի երգը՝ ամերիկացի ռեփեր Թրևիս Սքոթի հետ համագործակցությամբ։ Այն արտադրվել է Ռոսալիայի, El Guincho-յի, Sky Rompiendo el Bajo-յի և Tainy-ի կողմից և թողարկվել է 2020 թվականի մայիսի 28-ին Epic և Columbia Records լեյբլներում՝ որպես Ռոսալիայի սպասվելիք երրորդ ստուդիական ալբոմի սինգլ, որի թողարկումը նախատեսվում է ավելի ուշ նույն տարի։ Սա կատարողների համագործակցությամբ երկրորդ թրեքն է, առաջինը Սքոթի «Highest in the Room» երգի ռեմիքսն էր։


== Նախարտադրություն ==
2020 թվականի մարտին, երբ աշխարհը գտնվում էր միջազգային մեկուսացման մեջ COVID-19 համավարակի պատճառով, Ռոսալիան շատ հարցազրույցներ է առաջարկել տարբեր ռադիոկայաններին և հեռուստաշոուներին իր նոր աշխատանքը՝ «Dolerme» գովազդային սինգլը գովազդելու համար։ Նա հայտնել է El Hormiguero-յին, որ թողարկելը այդ թրեքը «շատ ագրեսիվ թրեքի փոխարեն, որին մասնակցում էր ամերիկացի արտիստ, և որը պետք է թողարկվեր այս ամիս, սակայն դա չի համապատասխանել ամբողջ իրավիճակին»։ Ապրիլին Ռոսալիան պատմել է Զեյն Լոուիին Beats 1-ում, որ համագործակցող արտիստը Թրևիս Սքոթն է, որին նա անձնապես հանդիպել է 2019 թվականի հուլիսին Քայլի Ջենների միջոցով և հետո՝ նոյեմբերին ելույթ ունեցել Հյուստոնում նրա սեփական Astroworld փառատոնին։ Նա հայտնել է, որ «այս երգը շատ ագրեսիվ է, այն այնպիսի էներգիա ունի, որը, ես կարծում եմ, անհրաժեշտ է ներկա պահին։ Այն իսկապես ակումբներում նվագելու համար է»։
2020 թվականի մայիսի 22-ին Ռոսալիան 30 վայրկյան տևողությամբ տեսահոլովակ է տեղադրել իր ինստագրամյան կայքէջի պատմություններում, որտեղ նա գտնվում էր Մայամիում և հեռախոսով լսում էր իր երգը։ Տեսահոլովակը ցուցադրել է Սքոթին, ով իր կարիերայում առաջին անգամ ռեփ էր կարդում իսպաներենով։ Երեք օր անց նա պաշտոնապես հայտարարել է թրեքի անվանումը, ինչպես նաև դրա համապատասխան շապիկը։ Մայիսի 28-ին այդ շապիկը փոխվել է մեկ այլի վրա՝ դեղին տառերորվ կարմիրների փոխարեն։ Երգի և տեսահոլովակի նախադիտման տարբերակը հրապարակվել է մայիսի 27-ին Թվիթթերում և Ինստագրամում։


== Տեսահոլովակ ==
«TKN»-ի համար տեսահոլովակը նկարահանվել է Լոս Անջելեսում 2020 թվականի փետրվարի 15-ից 17-ն ընկած ժամանակահատվածում։ Ինչպես հայտարարվել է բարսելոնական RAC 1 ռադիոկայանին, տեսահոլովակը պրոդյուսերավորվել է կատալոնական CANADA արտադրական ընկերության կողմից, որը նաև մասնակցել է Ռոսալիայի՝ Billboard-ի և Honda-յի համար ստեղծված 3 սերիայից բաղկացած վավերագրական ֆիլմի արտադրությանը և նրա նախորդ երգերից որոշներումը, օրինակ՝ «Malamente»-ում և «Pienso en tu Mirá»-յում։ Ընկերությունը նույնպես աշխատել է Դուա Լիպայի հետ նրա 2020 թվականի «Physical» երգի տեսոլովակի համար։ 2020 թվականի ապրիլին Beats 1-ում Զեյն Լոուիի հետ հարցազրույցի ժամանակ Ռոսալիան հաստատել է, որ տեսահոլովակն արդեն ավարտված է։ Դրա պրեմիերան կայացել է ՅուԹյուբում 2020 թվականի մայիսի 28-ին։


== Չարթեր ==
Illegal chart entered Billboardargentinahot100|40

Illegal chart entered Ireland4|43


== Հավաստագրումներ ==


== Թողարկման պատմություն ==


== Ծանոթագրություններ ==
Ալայա (հնագույն երկիր)

Անվան այլ կիրառումների համար տե՛ս՝ Ալայա (այլ կիրառումներ)Ալայա, հնագույն երկիր Հյուսիսային Միջագետքում, Շուբաթիում (կամ Սուբաբի)՝ հիշատակված ասորեստանյան սեպագիր արձանագրություններում Թուկուլտինինուրտայի արշավանքների կապակցությամբ (մ. թ. ա. 13-րդ դար)։


== Ծանոթագրություններ ==
Արգելոց (վիպակ)

«Արգելոց» (ռուս.՝ «Заповедник»), խորհրդային-ամերիկյան գրող Սերգեյ Դովլաթովի վիպակը, որն առաջին անգամ հրատարակվել է 1983 թվականին «Էրմիտաժ» հրատարակչության կողմից (Էնն Արբոր, ԱՄՆ)։


== Սյուժե ==
Սյուժեի կենտրոնում լենինգրադցի մտավորական Բորիս (Բոբ) Ալիխանովն է, որն ամռանն աշխատանքի է տեղավորվում որպես էքսկուրսավար Սլեքսանդր Պուշկինի Միխայլովսկոյե արգելոց-թանգարանում (Պսկովի մարզ, Պուշկինոգորսկի շրջան)։


== Ստեղծման պատմություն ==
Ինչպես Սերգեյ Դովլաթովի ստեղծագործությունների մեծ մասում, «Արգելոց» վիպակի գլխավոր կերպարի նախատիպը հենց հեղինակն է, որն աշխատել է Ա. Պուշկինի «Միխայլովսկոյե» արգելոց-թանգարանում 1976-1977 թվականներին։ Ընդ որում, ի տարբերություն գրողի բազմաթիվ այլ վիպակների ու շարքերի, կերպարին տրվել է հորինված ազգանուն։ Որպես մեկ այլ հավանական նախատիպ համարել են Իոսիֆ Բրոդսկուն, որը փորձել է աշխատանքի տեղավորվել «Միխայլովսկոյեում» որպես գրադարանավար։
Ստեղծագործության առաջին տարբերակը Դովլաթովը գրել է 1977-1978 թվականներին Լենինգրադում։ Վերջնական տարբերակն ավարտվել է 1983 թվականին Նյու Յորքում։ Առաջին անգամ այն հրատարակվել է «Էրմիտաժ» հրատարակչության կողմից Էնն Արբոր քաղաքում (Միչիգան նահանգում, ԱՄՆ) նույն 1983 թվականին։
2016 թվականի սեպտեմբերի 30-ին Հելսինկիում ներկայացվել է վիպակի ֆիններեն թարգմանությունը՝ «Ulkomuseo», որը կատարել է Պաուլի Տապիոն, և որը հրատարակվել է  «Idiootti» հրատարակչության կողմից։


== Մեջբերում ==
Ես թերթում էի Ալեքսեյ Վուլֆի «Օրագրերը»։ Պուշկինի մասին խոսվել է բարեկամաբար, երբեմն ներողամտորեն։ Ահա այն, տեսողության համար վնասակար մտերմությունը։ Բոլորին պարզ է, որ հանճարները պետք է ծանոթներ ունենան։ Բայց ով կհավատա, որ իր ծանոթը հանճար է։


== Մատենագիտություն ==
Сергей Довлатов. «Библиографическая справка». // Собрание сочинений: В 4 т. / А. Ю. Арьев. — СПб.: «Азбука», 1999. — Т. 2. — С. 489. — 496 с. — ISBN 5-267-00032-9
Ольга Миронович. «Заповедник» в Заповеднике. К Довлатову «не зарастёт народная тропа». Газета «Аргументы и факты» во Пскове // pskov.aif.ru (17 июля 2014 года)


== Բեմադրություններ ==
Որպես դիպլոմային ներկայացումներ «Արգելոց» վիպակը բազմիցս բեմադրվել է Բորիս Շչուկինի անվան թատերական ինստիտուտում 2010 թվականին, 2014-2015 թվականներին (ռեժ.՝ Ռոման Դրոբոտ) և 2016-2017 թվականներին (ռեժ.՝ Ռոդիոն Օվչիննիկով)։


== Էկրանավորում ==
2018 – «Արգելոց», ռեժիսոր Աննա Մատիսոնի ռուսական գեղարվեստական ֆիլմը, որտեղ գլխավոր դերը կատարել է Սերգեյ Բեզռուկովը։


== Ծանոթագրություններ ==
Նիժնեմանչարովո

Նիժնեմանչարովո (ռուս.՝ Нижнеманчарово, բաշկիրերեն՝ Түбәнге Маншыр), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 579 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)